wickkiey/tamil-wikipedia-chunked huggingface dataset:
# திருவெறும்பூர்

## முக்கிய இடங்கள்

- பாரத மிகு மின் நிறுவனம், இந்தியாவின் முதன்மை பொதுத்துறை நிறுவனங்களில் ஒன்றாகும்.
- படைக்கலத் தொழிற்சாலை திருச்சிராப்பள்ளி (ஓஎஃப்டி) இந்திய அரசின் படைக்கலத் தொழிற்சாலைகள் வாரியத்தால் நடத்தப்படும் ஓர் தயாரிப்பு தொழிற்சாலை ஆகும்.இங்கு துப்பாக்கிகள், துப்பாக்கி இரவைகள், இந்திய வான்படை மற்றும் காவல்துறைகளுக்கான படைக்கலங்கள் தயாரிக்கப்படுகின்றன.
- கனரக கலப்புலோக ஊடுருறுத் திட்டம் (எச்ஏபிபி) - படைக்கலத் தொழிற்சாலைகள் வாரியம்.
- பாரதிதாசன் மேலாண்மைக் கல்வி நிறுவனம் (BIM), திருச்சிராப்பள்ளி, தமிழ்நாடு.
- சவகர்லால் நேரு விளையாட்டரங்கம் – கைலாசபுரம்
- குன்றின் மேலான வரலாற்றுச் சிறப்புமிக்க சிவத்தலம் (திரு எறும்பீசுவரர்)
- மான்கள் பூங்கா – கைலாசபுரம்.
- தேசிய தொழில்நுட்பக் கழகம், திருச்சி
# திருவிடைமருதூர்

**திருவிடைமருதூர்** (ஆங்கிலம்:Thiruvidaimarudur) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் அமைந்த திருவிடைமருதூர் வட்டம் மற்றும் திருவிடைமருதூர் ஊராட்சி ஒன்றியம் ஆகியவற்றின் தலைமையிடம் அமைந்த பேரூராட்சி ஆகும்.  
இவ்வூரில் உள்ள திருவிடைமருதூர் மகாலிங்கேஸ்வரர் கோயில் புகழ்பெற்றது. இந்த ஊருக்கு அருச்சுனம் என்னும் பெயரும் உண்டு. வேதாரண்யம் விளக்கழகு, திருவாரூர் தேரழகு, நீடாமங்கலம் நீரழகு, திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும்.
# திருவிடைமருதூர்

## அமைவிடம்

தஞ்சாவூரிலிருந்து 50.00 கி.மீ. தொலைவில் உள்ள திருவிடைமருதூர் பேரூராட்சிக்கு அருகில் கும்பகோணம் 9 கி.மீ.; மயிலாடுதுறை 27 கி.மீ.; ஜெயங்கொண்டம் 39 கி.மீ.; மன்னார்குடி 47 கி.மீ. தொலைவில் உள்ளன.
# திருவிடைமருதூர்

## பேரூராட்சியின் அமைப்பு

12.5 ச.கி.மீ. பரப்பும், 15 வார்டுகளும், 91 தெருக்களும் கொண்ட இப்பேரூராட்சி திருவிடைமருதூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
# திருவிடைமருதூர்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 14,786 மக்கள் இங்கு வசிக்கின்றார்கள். இவர்களில் 7,361 பேர் ஆண்கள், 7,425 பேர் பெண்கள் ஆவார்கள். திருவிடைமருதூர் மக்களின் சராசரி கல்வியறிவு 87.83 % ஆகும், இதில் ஆண்களின் கல்வியறிவு 92.83%, பெண்களின் கல்வியறிவு 82.86% ஆகும். இது தமிழகத்தின் சராசரி கல்வியறிவான 80.09% விட கூடியதே. திருவிடைமருதூர் மக்கள் தொகையில் 10.02% ஆறு வயதுக்குட்பட்டோர் ஆவார்கள்.
# திருவிடைமருதூர்

## அரசு அலுவலகங்கள்

தொடர் வண்டி நிலையம், துணை அஞ்சல் நிலையம், வட்டாட்சியர் அலுவலகம், காவல் துணை கண்காணிப்பாளர் அலுவலகம், கிளைச்சிறை, சார்பதிவாளர் அலுவலகம், அரசுக் கருவூலம் உள்ளிட்ட பல அரசு அலுவலகங்கள் உள்ளன. பாரத ஸ்டேட் வங்கி, இந்தியன் வங்கி, சிட்டி யூனியன் வங்கி, கரூர் வைஸ்யா வங்கி, கனரா வங்கி போன்ற வங்கிகளும் உள்ளன. ஒன்றிய தலைநகரமாகவும், சட்டமன்ற தொகுதியாகவும் திகழ்கிறது.
# திருவிடைமருதூர்

## திருநீலக்குடி சப்தஸ்தானம்

திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.
# திருவிதாங்கோடு

**திருவிதாங்கோடு** (ஆங்கிலம்:Thiruvithankodu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும்.  
இவ்வூரில் இரண்டு முத்தாரம்மன் ஆலயங்களும், ஒரு சிவன் கோவிலும், மூன்று வினாயகர் கோவில்களும் காணப்படுகின்றன. ஏசுநாதர் தேவாலயமும், நான்கு மசூதிகளும் உள்ளன. இங்குள்ள படிக்கிணறு பிரசித்தி பெற்றது.
# திருவிதாங்கோடு

## அமைவிடம்

நாகர்கோவிலிலிருந்து - கேரளா செல்லும் தேசிய நெடுஞ்சாலையில் சுமார் 14 கி.மீ. தூரத்திலுள்ள தக்கலையிலிருந்து சுமார் ஒன்றரை கி.மீ. தூரத்தில் திருவிதாங்கோடு அமைந்துள்ளது. திருவிதாங்கோட்டிற்குக் கிழக்கே நாகர்கோவில் 21 கி.மீ.; மேற்கே மார்த்தாண்டம் 15 கி.மீ.; வடக்கே குலசேகரம் 15 கி.மீ.; தெற்கே திங்கள்சந்தை 4 கி.மீ. தொலைவில் உள்ளன. அருகமைந்த தொடருந்து நிலையம் இரணியல் 4 கி.மீ. தொலைவில் உள்ளது.
# திருவிதாங்கோடு

## பேரூராட்சியின் அமைப்பு

5.2 ச.கி.மீ. பரப்பும், 18 வார்டுகளும், 82 தெருக்களும் கொண்ட இப்பேரூராட்சி பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# திருவிதாங்கோடு

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4469 வீடுகளும், 18723 மக்கள்தொகையும் கொண்டது.
# திருவிதாங்கோடு

## வரலாறு

முன்னர் திருவாங்கூர்-கொச்சி சமஸ்தானத்தின் தலைநகராக திருவிதாங்கோடு இருந்தது எனவும், திரு-விதான்-கோடு என்பது மருவியே திருவாங்கூர் ஆனது என்றும் திருவாங்கூர் மேனுவலில் கூறப்பட்டுள்ளது.
# திருவிதாங்கோடு

## கல்வி & தொழில்

ஓர் அரசு நடுநிலைப் பள்ளியும், ஓர் அரசு உயர்நிலைப் பள்ளியும் உள்ளன. இங்கு ஒரு முன்மாதிரித் தொழிற்சாலை உள்ளது.
# திசையன்விளை

**திசையன்விளை** (*Thisaiyanvilai*), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் உள்ளது. இது ஒரு பேரூராட்சி ஆகும்.
# திசையன்விளை

## அமைவிடம்

திசையன்விளை தாலுகா, திருநெல்வேலியிலிருந்து 62 கி.மீ. தொலைவில் உள்ளது. நாங்குநேரி தொடருந்து நிலையம் இதற்கு 32 கி.மீ. தொலைவில் உள்ளது. அருகமைந்த ஊர்கள் உடன்குடி 25 கி.மீ.; சாத்தான்குளம் 15 கி.மீ.; கூடங்குளம் 34 கி.மீ.; உவரி 7 கி.மீ. ஆகும்.  
இவ்வூர், தூத்துக்குடி மாவட்டத்தின் எல்லையை ஒட்டி அமைந்துள்ளது.
# திசையன்விளை

## பேரூராட்சியின் அமைப்பு

10.84 ச.கி.மீ. பரப்பும், 18 வார்டுகளும், 147 தெருக்களும் கொண்ட இப்பேரூராட்சி இராதாபுரம் (சட்டமன்றத் தொகுதி), திருநெல்வேலி மக்களவைத் தொகுதி ஆகியவற்றிற்கு உட்பட்டது.
# திசையன்விளை

## மக்கள் தொகை பரவல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 5,811 வீடுகளும், 23,702 மக்கள்தொகையும் கொண்டது.
# திசையன்விளை

## ஊராட்சி மன்றங்கள்

1. கண்ணநல்லூர்
1. கோவங்குளம்
1. குமாரபுரம்
1. திசையன்விளை
1. அப்புவிளை
1. முதுமொத்தன்மொழி
1. உருமாங்குளம்
1. கரைச்சுத்து புதூர்
1. கரைச்சுத்து உவரி
1. குட்டம்
1. ராமகிருஷ்ணாபுரம்
1. சடையநேரி
1. இட்டமொழி
1. கஸ்தூரிரெங்கபுரம்
1. கோட்டைகருங்குளம்
1. விஜயநாராயணம்
# திட்டச்சேரி

**திட்டச்சேரி** (ஆங்கிலம்:Thittacheri), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டம், நாகப்பட்டினம் வட்டத்தில் இருக்கும் ஒரு பேரூராட்சி ஆகும்.  
திட்டச்சேரி அருகே நாகூர், வேளாங்கண்ணி மற்றும் தரங்கம்பாடி ஆகிய சுற்றுலா தளங்கள் அமைந்துள்ளன. திட்டச்சேரியில் முஸ்லீம் சிறுபான்மையினர் அதிகம் வசிக்கின்றனர்.மன்சூர் வலியுல்லாஹ் தர்கா ஷரீப் இங்கு அமைந்துள்ளது.
# திட்டச்சேரி

## அமைவிடம்

நாகப்பட்டினத்திலிருந்து 15 கி.மீ. தொலைவில் உள்ள திட்டச்சேரி பேரூராட்சிக்கு அருகே நாகூர் தொடருந்து நிலையம் 4 கி.மீ. தொலைவில் உள்ளது.
# திட்டச்சேரி

## பேரூராட்சியின் அமைப்பு

8 சகி.மீ. பரப்பும், 15 வார்டுகளும், 54 தெருக்களும் கொண்ட இப்பேரூராட்சி நாகப்பட்டினம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.
# திட்டச்சேரி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1985 வீடுகளும், 9245 மக்கள்தொகையும் கொண்டது.
# தொண்டாமுத்தூர்

**தொண்டாமுத்தூர்** (ஆங்கிலம்:Thondamuthur), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், கோயம்புத்தூர் தெற்கு வட்டத்தில் இருக்கும் ஒரு பேரூராட்சி ஆகும்.
# தொண்டாமுத்தூர்

## அமைவிடம்

கோயம்புத்தூரிலிருந்து 18 கி.மீ. தொலைவில் உள்ளது.
# தொண்டாமுத்தூர்

## பேரூராட்சியின் அமைப்பு

29.58 ச.கி.மீ. பரப்பும், 15 பேரூராட்சி மன்ற உறுப்பினர்களும், 58 தெருக்களும் கொண்ட இப்பேரூராட்சி, தொண்டாமுத்தூர் சட்டமன்றத் தொகுதிக்கும், பொள்ளாச்சி மக்களவைத் தொகுதிக்கும் உட்பட்டது.
# தொண்டாமுத்தூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,320 வீடுகளும், 11,492 மக்கள்தொகையும் கொண்டது.
# தொண்டாமுத்தூர்

## பெயர்க்காரணம்

சரியான வரலாற்று ஆவணங்கள் இல்லாத காரணத்தால் , ஊகத்தின் அடிப்படையில் மட்டுமே பெயர்க்காரணம் தேடவேண்டி உள்ளது. **தொண்டி** அல்லது **சக்கிரி** என்ற பழைய வட்டார வழக்கிற்கு தடித்த தோல் (thick skin) என்று ஒரு பொருள். இந்தப்பகுதியில் அதிக அளவில் உள்ள தென்னை மரங்களும் அதன் தொண்டிகளையும் குறிக்கும் விதமாக இப்பெயர் பெற்றிருக்கலாம்.  
**தொண்டி** மற்றும் **தோண்டி** என்பதற்கு தோண்டுதல் என்று பொருள். **தொண்டி (புதையல் / பொதியல்)** என்பதை, தோண்டி என்று பொருள்படுத்தி எடுத்தால், முத்துப்புதையல் (gems - மணி) நிரம்ப கிடைக்கும் இடம் என்னும் பொருள் வரும். தொண்டி முதல், தொண்டிக்கட்டு போன்றவை தோண்டி (நோண்டி) எடுக்கப்பட்ட புதையல் என்று பொருள் கொடுக்கும்.
# தொண்டி (பேரூராட்சி)

**தொண்டி** (ஆங்கிலம்:Thondi), இந்தியாவின் தமிழ்நாடு மாநிலத்தில், இராமநாதபுரம் மாவட்டத்தின் 7 பேரூராட்சிகளில் ஒன்றாகும். இது திருவாடானை வட்டத்தில் உள்ளது. இது 12 வருவாய் கிராமங்களைக் கொண்டது. இது இராமநாதபுரத்திலிருந்து 44 கி.மீ. தொலைவிலும், சிவகங்கையிலிருந்து 58 கி.மீ. தொலைவிலும், தேவக்கோட்டை ரஸ்தா தொடருந்து நிலையத்திலிருந்து 35 கி.மீ. தொலைவிலும் உள்ளது.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 3,859 வீடுகளும், 18,465 மக்கள்தொகையும் கொண்டது.  
இது 10.5 சகி.மீ. பரப்பும், 15 வார்டுகளும், 132 தெருக்களும் கொண்ட இப்பேரூராட்சியானது திருவாடானை (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.
# தொண்டி (பேரூராட்சி)

## வரலாறு

பாண்டிய மன்னன் இறந்த பிறகு அரியணைக்காக அவரது மகன்கள் குலசேகர பாண்டியனும் பராக்கிரம பாண்டியனும் போர் புரிந்தனர். அதில் பராக்கிரம பாண்டியன் கொல்லப்பட்டான். இதைக் கேள்விப்பட்ட இலங்கை மன்னன் பராக்கிரம பாபு என்பவன் தன் பெயர் கொண்டவனை கொன்ற பாண்டியனை கொல்லுவதற்கு படை எடுத்து வந்தான். பாண்டிய நாட்டின் பல இடங்களை பிடித்து விட்டான். சுந்தரபாண்டிய மன்னன் சிறப்பாக போர் புரிந்தான். ஆனால் போரில் அவனும் கொல்லப்பட்டான். அவன் இறந்த இடம் இன்று சுந்தர பாண்டியன் பட்டினம் என்று அழைக்கப்படுகிறது. இறுதியில் பாண்டியன் சோழர்களின் உதவியை நாடுகிறான். சோழ மன்னன் தன் ஒரு படையை தொண்டிக்கு அனுப்பி பராக்கிரம பாபுவை வென்று பாண்டியனுக்கு நாட்டை மீட்டுதருகிறான். பாண்டிய மன்னன் சோழ மன்னனிடம் ஒரு வேண்டுகோளை வைக்கிறான் இலங்கை மீண்டும் தன் மீது போர் தொடுக்க வாய்ப்பிருக்கிறது. அதனால் உங்கள் படைகளை இங்கே காவலுக்கு வேண்டும் என்றான். சோழ மன்னனும் தன் படையை காவலுக்கு வைத்து நாடு திரும்பினான். அந்த படையினர் தான் தொண்டியின் பூர்வீக மக்கள். அவர்கள் படை நடத்தி வந்ததால் படையாட்சி என்றும் அழைக்கப்பட்டார்கள். அந்த வெற்றியை கொண்டாடுவதற்காக ஐப்பசி திங்கள் அமாவாசை அன்று மூன்று நாட்கள் தீபாவளியாக கொண்டாடுகிறார்கள். மூன்று நாள் தீபாவளியாகக் கொண்டாடுவது வேறு எந்த சமூகத்திற்கும் கிடையாது. ஏழு இடங்களில் அவர்கள் படையை நிறுத்தி வைத்தார்கள். தொண்டி, பாசிப் பட்டினம், கோட்டைப் பட்டினம், அம்மா பட்டினம், தேவிப் பட்டினம், ஜெகதாப் பட்டினம், குந்துகால். தொண்டிக்கு நான்கு பெயர்கள் உண்டு. பொன்னகரி, பவித்திரமாணிக்கம், அலை வாய் கரை, தொண்டி ஆகிய பெயர்கள் இதற்கு உண்டு. படையாட்சிகள் காலப்போக்கில் இஸ்லாமியராக மாறியதன் விளைவாகத்தான் தேவிப் பட்டினம், திருப்பாலைக்குடி, தொண்டி, பாசிப் பட்டினம், அம்மாப் பட்டினம் போன்ற ஊர்களில் இஸ்லாமியர்களும் படையாட்சி மக்களும் உறவுமுறை சொல்லி அழைத்துக் கொண்டார்கள்.
# தொண்டி (பேரூராட்சி)

## தொண்டி பற்றிய சங்ககாலச் செய்திகள்

அம்மூவனார் என்னும் புலவர் இந்த ஊரின் அழகைத் அகநானூற்றுத் தலைவி ஒருத்தியின் அழகோடு ஒப்பிடுகிறார். இந்த ஊரிலுள்ள மீனவர் கீழைக்காற்று அடிக்கும்போது தம் பழைய திமில் படகுகளைப் புதுப்பித்துக்கொள்வார்களாம். கடலில் பிடித்துக்கொண்டுவந்த மீன்களை மணல் மேட்டில் கொட்டி ஊருக்குப் பகிர்ந்து கொடுப்பார்களாம். (அகநானூறு 10) அம்மூவனார் என்னும் புலவர் இந்த ஊரின் அழகைத் அகநானூற்றுத் தலைவி ஒருத்தியின் அழகோடு ஒப்பிடுகிறார்.
இந்த ஊரிலுள்ள மீனவர் கீழைக்காற்று அடிக்கும்போது தம் பழைய திமில் படகுகளைப் புதுப்பித்துக்கொள்வார்களாம். கடலில் பிடித்துக்கொண்டுவந்த மீன்களை மணல் மேட்டில் கொட்டி ஊருக்குப் பகிர்ந்து கொடுப்பார்களாம்.
(அகநானூறு 10) என்று குறிப்பிடப்பட்டுள்ளது.  
தொண்டி (பாண்டிநாட்டுத் துறைமுகம்)
அரபிக்கடல் ஓரத்தில்
சேரநாட்டில் தொண்டி என்னும் துறைமுகம் இருந்தது போலவே பாண்டிய நாட்டிலும் தொண்டி என்னும் ஊர் இருந்தது. இதனை
இக்காலத்தில் உள்ள தொண்டி எனலாம்.
தொண்டித் துறைமுகம் வங்கக்கடல் ஓரமாக இருந்தது. அங்கிருந்து அகில், துகில் என்னும் பட்டாடை, சந்தனம், கருப்பூரம் ஆகிய பொருள்கள் ஏற்றுமதி செய்யப்பட்டன. அவற்றின் நறுமணம் மதுரைக் கூடல் நகரில் வீசியது. கொண்டல் என்னும் கீழைக்காற்று வீச்சில் அந்த மணம் கலந்து வந்தது. [1]  
‘ஓங்கு இரும் பரப்பின்
வங்க ஈட்டத்துத் தொண்டியோர் இட்ட
அகிலும், துகிலும், ஆரமும், வாசமும்,
தொகு கருப்பூரமும், சுமந்துடன் வந்த
கொண்டலொடு புகுந்து, கோமகன் கூடல்  
(சிலப்பதிகாரம் 14 ஊர்காண் காதை)
# துறைப்பாடி, வேலூர்

**துறைப்பாடி** என்பது இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஓர் ஊர் ஆகும்.
# துறைப்பாடி, வேலூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 14,292 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். துறைப்பாடி மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 79%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. துறைப்பாடி மக்கள் தொகையில் 7% ஆறு வயதுக்குட்பட்டோர் ஆவார்கள்.
# துறைப்பாடி, வேலூர்

## வேங்கட கிருஷ்ணன் திருக்கோவில்

வேங்கட கிருஷ்ணன் திருக்கோவில் தொரப்பாடியில் (துறைப்பாடி) உள்ள கோவில்களில் மிகவும் பிரசித்திபெற்ற திருக்கோவில். ராதா ருக்மணி உடனுறை வேங்கட கிருஷ்ணன் எழுந்தருளி அருள்பாலிக்கின்றார். இக்கோவிலில் ஆஞ்சநேயர் சன்னதி உள்ளது இத்திருக்கோவில் 150 ஆண்டிற்கு மேலான வரலாற்றைக் கொண்டுள்ளது . இக்கோவிலில் புரட்டாசி மாதம் அனைத்து சனிக்கிழமையும் ஊஞ்சல் சேவை நடைபெறும், மேலும் மார்கழி மாதம் அனைத்து நாட்களும் திருப்பாவை சேவை நடைபெறும். மார்கழி மாத முக்கோட்டி ஏகாதசி வெகு சிறப்பாக நடைபெறும்.
# தொட்டிபாளையம்

**தொட்டிபாளையம்** (ஆங்கிலம்:Thottipalayam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு நகரியம் ஆகும்.
# தொட்டிபாளையம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 24,969 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். தொட்டிபாளையம் மக்களின் சராசரி கல்வியறிவு 68% ஆகும். இதில் ஆண்களின் கல்வியறிவு 76%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியது. தொட்டிபாளையம் மக்கள் தொகையில் 12% ஆறு வயதுக்குட்பட்டோர் ஆவார்கள்.
# தொட்டியம்

**தொட்டியம்** (ஆங்கிலம்:Thottiyam), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், தொட்டியம் வட்டத்தின் நிர்வாகத் தலைமையிடமும். தேர்வு நிலை பேரூராட்சியும் ஆகும்.
# தொட்டியம்

## அமைவிடம்

திருச்சிக்கு 60 கி.மீ. தொலைவில் தொட்டியம் பேரூராட்சி உள்ளது. இதன் அருகமைந்த தொடருந்து நிலையம், 18 கி.மீ. தொலைவில் அமைந்த குளித்தலையில் உள்ளது.
# தொட்டியம்

## பேரூராட்சியின் அமைப்பு

15.93 சகி.மீ. பரப்பும், 15 வார்டுகளும், 85 தெருக்களும் கொண்ட இப்பேரூராட்சி முசிறி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# தொட்டியம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3926 வீடுகளும், 14909 மக்கள்தொகையும் கொண்டது.
# தொட்டியம்

## பெயர்

இவ்வூரின் பழைய பெயரானது *கௌத்த ராஜநல்லூர்* என்பது கல்வெட்டுகளினால் அறியவருகிறது. பிற்காலத்தில் இங்கு அதிகமாக தொட்டிய நாயக்கர் என்ற இனத்தை சேர்ந்தவர்கள் குடியேறியதால் **தொட்டியம் ** என்று பெயரால் அழைக்கபட்டது. இவ்வூரில் இருக்கும் மதுரை காளியம்மன் கோவில் புகழ்பெற்றது . தொட்டியம் பகுதி காவேரி ஆற்றங்கரையில் அமைந்துள்ள வளமான பகுதி . இந்த ஊரில் வாழை அதிக அளவில் பயிரிடப்படுகிறது. எனவே இந்த ஊரைச் சுற்றிலும் வாழைமரத் தோப்புகள் அதிகமான நிலங்களில் காணப்படுகிறது. எனவே இதை வாழை நகரம் என்று குறிப்பிடுவதுமுண்டு.
# தொட்டியம்

## மதுரகாளியம்மன் கோவில்

மதுரையில் இருந்த மகாகாளியம்மன் தொட்டியத்திலிருந்து பறை இசைக்க சென்ற இருவரின் இசையில் மயங்கி, தொட்டியத்திற்கு வந்ததாக வரலாறு. இக்கோவிலை 400 வருடங்களுக்கு முன்பு இப்பகுதியினை ஆட்சி செய்த பாளையக்காரர் கெஜ்ஜன்ன நாயக்கர் கட்டியுள்ளார் .இந்தக் கோவிலில் மதுரைவீரன் உட்பட பல துணை தெய்வங்கள் இருக்கின்றன.
# துடியலூர்

**துடியலூர்** (*Thudiyalur*), இந்தியாவின் தமிழ்நாடு மாநிலத்திலுள்ள, கோயம்புத்தூர் மாநகராட்சிக்குட்பட்ட ஒரு பகுதியாகும். பழங்காலத்தில் இவ்வூர் திருத்துடிசையம்பதி என்று அழைக்கப்பட்டு வந்தது. அவிநாசிக்குச் சென்றுவிட்டு பேரூருக்கு இவ்வழியாக வந்த சுந்தரமூர்த்தி நாயனாருக்கு இத்தலத்தில் இறைவனும் இறைவியும் வனமுருங்கை கொண்டு சமைத்து உணவளித்தனர் என்பது இவ்வூரின் வரலாறுகளில் ஒன்று. அதற்கு சான்றாக இன்றும் இவ்வூரில் பழமையான விருந்தீஸ்வரர் எனும் சோழர் காலத்துச் சிவன் கோவில் உள்ளது.தமிழர் ஆட்சிக் காலத்தில், இவ்வூர் ஆறைநாட்டின் பகுதியாக விளங்கியது.
# துடியலூர்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 33,924 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். துடியலூர் மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 82%, பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. துடியலூர் மக்கள் தொகையில் 10% ஆறு வயதுக்குட்பட்டோர் ஆவார்கள்.
# துடியலூர்

## தொடருந்து நிலையம்

துடியலூரில் தொடருந்து நிலையம் உள்ளது. அதில் மேட்டுப்பாளையம் - கோவை பயணிகள் தொடருந்து நின்று செல்கிறது.
# துடியலூர்

## கோவில்கள்

- அருள் மிகு அரவான் திருக்கோவில்
- அருள் மிகு பால வினாயகர் திருக்கோவில்
- பால ஆஞ்சநேயர் திருக்கோவில்
- விருந்தீசுவரர் கோவில்
- அருள்மிகு மாகாளியம்மன் திருக்கோவில்
- அருள்மிகு மாரியம்மன் திருக்கோவில்
- அருள்மிகு சடச்சியம்மன் திருக்கோவில்
# துறையூர்

**துறையூர்** (ஆங்கிலம்:Thuraiyur) இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், துறையூர் வட்டத்தில் இருக்கும் ஒரு நகராட்சி ஆகும். துறையூர் பெரம்பலூர் மக்களவைத் தொகுதிக்கு உட்பட்டதாகும்.  
துறையூர் வட்டத்தில் பருத்தி, வெங்காயம், சீரக சம்பா நெல் விவசாயம், நகை தொழில் பிரதானமாக உள்ளது.
# துறையூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 8,674 குடும்பங்களையும் கொண்ட இந்நகரத்தின் மக்கள்தொகை 32,439 ஆகும். அதில் 15,964 ஆண்களும், 16,475 பெண்களும் உள்ளனர். இந்நகரத்தின் எழுத்தறிவு 86.8% மற்றும் பாலின விகிதம் 1000 ஆண்களுக்கு, 1,032பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2936 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,897 மற்றும் 193 ஆகவுள்ளனர். மக்கள்தொகையில் இந்துக்கள் 95.36%, இசுலாமியர்கள் 3.27%, கிறித்தவர்கள் 1.3% மற்றும் பிறர் 0.06% ஆகவுள்ளனர்.
# துறையூர்

## கோயில்கள்

இங்கு ஐந்து புராதன கோயில்கள் உள்ளன. சிவன் கோயில், பெருமாள் கோயில், பிரசன்ன வெங்கடாசலபதி கோயில் (பெருமாள் மலை மேலே), கோவிந்தராஜ பெருமாள் கோயில் (பெருமாள் மலை கீழே) மற்றும் காசி விஸ்வநாதர் கோயில். சைவமும் வைணவமும் தழைத்து வளர்ந்த ஊர் துறையூர்.
# துறையூர்

## கோயில்கள்

### சிவன் கோயில்

துறையூரிலிருந்து ஆத்தூர் செல்லும் சாலையில் உள்ள இந்தக் கோயிலின் பெயர் "அருள்மிகு நந்திகேஸ்வரர் ஆலயம்". இந்தக் கோயிலின் பொருட்டு துறையூருக்கு நந்திகேச்சுரம் என்றும் ஒரு பெயர் இருந்தது. மேலும் தீர்த்த புரி, வேணுபுரி என்ற பெயர்கள் இருந்ததற்கான சான்றாக இந்தக் கோயிலில் தீர்த்தபுரீஸ்வரர் மற்றும் வேணுபுரீஸ்வரர் சிலைகள் உள்ளன. இக்கோயில் அப்பர் பெருமானால் "நாடகமாடிட நந்திகேச்சுரம்" என்றும் "நல்ல துறையூர்" என்றும் பாடல் பெற்ற தலம்.
# துறையூர்

## கோயில்கள்

### பிரசன்ன வெங்கடாசலபதி கோயில்

துறையூரிலிருந்து பெரம்பலூர் செல்லும் சாலையில் உள்ள புகழ்பெற்ற கோயிலாகும். இந்தக் கோயில் பெருமாள் மலையின் மேலே 960 அடி (290 மீ) உயரத்தில் உள்ளது. மலைக்கு மேலே செல்ல 5 கி.மீ மலைப்பாதை உள்ளது. மேலும் நடந்து செல்வதற்கு 1,500 படிகளும், படிக்கட்டில் ஏறுவோர் இளைப்பாற இரண்டு மண்டபங்கள் இடையிடையே கட்டப்பட்டுள்ளன. கரிகால சோழனின் பேரன் ஒருவர் தன் ஆட்சியின் எல்லைப் பகுதியில் இருந்த இந்த மலையின் மீதுள்ள ஒரு இலந்தை மரத்தடியில் தவமியற்றியபோது பெருமாள் வேங்கடாசலபதியாக பிரசன்னமாகி காட்சியளித்ததாகவும், அந்த மன்னனே இக்கோயிலில் உள்ள கருப்பண்ணார் அல்லது வீராசாமியாக வழிபடப்படுவதாகவும் நம்பப்படுகிறது. இங்குள்ள தசாவதார மண்டபத்தில் இசைத்தூண்கள் உள்ளன. ஒவ்வொரு தூணில் தட்டும்போதும் ஒவ்வொரு விதமான இசை கேட்பது இதன் சிறப்பு. ஒவ்வொரு ஆண்டும் புரட்டாசி சனிக்கிழமைகளில் இங்கு வழிபடுவது பிரசித்தி பெற்றது. மேலும் ஒவ்வொரு பௌர்ணமியிலும் ஆயிரக்கணக்கான மக்கள் கிரிவலத்தில் பங்குகொள்கிறார்கள்.
# துதிப்பட்டு

**துதிப்பட்டு** (ஆங்கிலம்:Thuthipattu), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# துதிப்பட்டு

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7068 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். துதிப்பட்டு மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 73%, பெண்களின் கல்வியறிவு 56% ஆகும். இது இந்திய தேசிய சராசரி கல்வியறிவான 59.5% விட கூடியதே. துதிப்பட்டு மக்கள் தொகையில் 12% ஆறு வயதுக்குட்பட்டோர் ஆவார்கள்.
# துவாக்குடி

**துவாக்குடி** என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளியின் கூட்டுப் புறநகர்ப் பகுதியில் இருக்கும் ஒரு நகராட்சி ஆகும்.
# துவாக்குடி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, திருச்சிராப்பள்ளி மாநகராட்சியின் கிழக்கு மண்டலத்தில் 21 நகராட்சி மன்ற உறுப்பினர்களையும், 9,402 குடும்பங்களையும் கொண்ட இந்நகரத்தின் மக்கள்தொகை 38,887 ஆகும். அதில் 21,112 ஆண்களும், 17,775 பெண்களும் உள்ளனர். இந்நகரத்தின் எழுத்தறிவு 89% மற்றும் பாலின விகிதம் 1000 ஆண்களுக்கு, 842 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3261 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, பெண் குழந்தைகள் 956 வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 6,835 மற்றும் 386 ஆகவுள்ளனர். மக்கள்தொகையில் இந்துக்கள் 83.68%, இசுலாமியர்கள் 5.05%, கிறித்தவர்கள் 10.8% மற்றும் பிறர் 0.48% ஆகவுள்ளனர்.
# துவாக்குடி

## இவ்வூரின் சிறப்பு

இவ்வூர் முற்காலத்தில் துழாய்க்குடி என்றழைக்கப்பட்டு, பின்னர் மருவி துவாக்குடி என்றழைக்கப் படுகிறது. இவ்வூரில் உள்ள சோழீசுவரர் கோவில் கல்வெட்டுகளின் மூலம் இத்தகவல் அறியப்படுகிறது.  
தமிழ்நாட்டிற்கான தேசிய தொழில்நுட்பக் கழகம் துவாக்குடியில் அமைந்துள்ளது.
# துவாக்குடி

## அருகில் அமைந்துள்ள ஊர்

திருவெறும்பூர்
# திண்டிவனம்

**திண்டிவனம்** (ஆங்கிலம்:**Tindivanam**), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள திண்டிவனம் வட்டத்தின் நிர்வாகத் தலைமையிட நகரமும், 33 நகர மன்ற உறுப்பினர் கொண்ட தேர்வு நிலை நகராட்சியும் ஆகும். இது மாவட்டத்தில் இரண்டாவது பெரிய நகரம் ஆகும்.  
திண்டிவனம் நகரத்தில் சிப்காட் மற்றும் சிட்கோ ஆகிய தொழிற் பேட்டை உள்ளது.  
திண்டிவனம் நகரம் இருப்புப்பாதை வசதி உள்ளது.  
சென்னை விழுப்புரம் மெயின் லைன் திண்டிவனம் வழியாக செல்கிறது.  
இங்கு கன்னியாகுமரி, நெல்லை, முத்துநகர், அனந்தபுரி, இராமேஸ்வரம், சோழன், சேலம், குருவாயூர், சிஸ்டி, உழவன், மலைக்கோட்டை, மங்களூர் போன்ற தொலைதூர வண்டிகள் நின்று செல்லும். மேலும் பாண்டிச்சேரி-சென்னை விரைவு வண்டி மற்றும் பயணியர் வண்டியும், விழுப்புரம்-தாம்பரம் வண்டி, பாண்டிச்சேரி-திருப்பதி வண்டி, விழுப்புரம்-அரக்கோணம் வண்டி தினசரி இயங்குகின்றன.  
திண்டிவனம்-நகரி (ஆந்திரா) இடையே 180 கி.மீ. புதிய இருப்புப்பாதை அமைக்கப்படுகிறது.  
அதேபோல் திண்டிவனம்-திருவண்ணாமலை (70) இடையேயும் புதிய இருப்புப்பாதை அமைக்கப்படுகிறது.  
திண்டிவனம் நகரில் ஏராளமான கல்லூரிகள் உள்ளன.  
1.அண்ணா பல்கலை உறுப்புக் கல்லூரி.  
2.கோவிந்தசாமி அரசு கலைக் கல்லூரி.  
3.நேஷனல் கலை மற்றும் அறிவியல் கல்லூரி.  
4.இந்திரா காந்தி மகளிர் கலை அறிவியல் கல்லூரி.  
5.வேலவன் ஆசிரியர் பயிற்சி நிறுவனம்.  
6.தட்சஷீலா பல்கலை கழகம்.  
7.சரஸ்வதி சட்டக் கல்லூரி.  
8.சரஸ்வதி கலை அறிவியல் மற்றும் தொழில்நுட்பக் கல்லூரி.  
9.PV பாலிடெக்னிக் கல்லூரி.  
10.அரசு தொழிற் பயிற்சி நிலையம்.  
11. மயிலம் பொறியியல் கல்லூரி.  
12. பவ்டா கலை அறிவியல் கல்லூரி  
13. மயிலம் தமிழ் கல்லூரி.  
14. மயிலம் காவலர் பயிற்சி பள்ளி.  
15. தமிழ்நாடு அரசு எண்ணெய் வித்துக்கள் ஆராய்ச்சி நிலையம் மற்றும் பயிற்சி நிலையம்.
# திண்டிவனம்

## பெயர்க் காரணம்

திண்டிவனம் என்பது திந்திரி வனம் என்ற சொல்லில் இருந்து மருவிய சொல்லாகும். இதன் தமிழ்ப் பெயர் **புளியங்காடு** '"புளியங்குடில்"' என்பதாகும். திந்திரி என்றால் புளிமரம், வனம் என்றால் காடு. இங்கு இரண்டாயிரம் ஆண்டுகளுக்கு முன் கட்டப்பட்டுள்ள ஸ்ரீ இலட்சுமி நரசிம்மர் (பெருமாள்) திருக்கோவிலில் ஸ்ரீ நரசிம்மரின் சீற்றதைத் தணிக்கும் பொருட்டு **திருமகள் தாயார் ஸ்ரீநரசிம்மரின் இடத்தொடையில் அமர்ந்தபடி ஸ்ரீநரசிம்மரை இருகரங்கள் கூப்பி வழிபடுவது** வேறெங்கும் இல்லாத தனிச் சிறப்பு திண்டிவனதிற்கு உண்டு. இது குறித்து **திருவாய்மொழி** அறியலாம். அதே போல் இங்குள்ள ஈஸ்வரருக்கு திந்திரிணீஸ்வரர் என்று பெயர். திண்டிவனம் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.
# திண்டிவனம்

## அமைவிடம்

1.தேசிய நெடுஞ்சாலை 32  
சென்னை - தூத்துக்குடி கிழக்கு கடற்கரை சாலை திண்டிவனம் வழியாக செல்கிறது.  
2.தேசிய நெடுஞ்சாலை 132  
திண்டிவனம் - விழுப்புரம் தேசிய நெடுஞ்சாலை.  
3. தேசிய நெடுஞ்சாலை 77  
பாண்டிச்சேரி - பெங்களூர் சாலையில் திண்டிவனம் வழியாக செல்கிறது
4.மாநில நெடுஞ்சாலை 05
திண்டிவனம் - ஆற்காடு சாலை.
இந்த சாலை காஞ்சிபுரம், திருத்தணி, திருப்பதி, வேலூர், ராணிப்பேட்டை, சித்தூர், பெங்களூரு இணைக்கிறது.
5.திண்டிவனம் - மரக்காணம் சாலை
இந்த சாலை கிழக்கு கடற்கரை இணைக்கிறது.
# திண்டிவனம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 58&nbsp;மீட்டர் (190&nbsp;அடி) உயரத்தில் இருக்கின்றது.
# திண்டிவனம்

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி 33 நகராட்சி மன்ற உறுப்பினர்களையும், 17,088 குடும்பங்களையும் கொண்ட இந்நகரத்தின் மக்கள்தொகை 72,796 ஆகும். இந்நகரத்தின் எழுத்தறிவு 87.4% மற்றும் பாலின விகிதம் 1000 ஆண்களுக்கு 1,003 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7664 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 954 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 12,078 மற்றும் 354 ஆகவுள்ளனர். மக்கள்தொகையில் இந்துக்கள் 82.16%, இசுலாமியர்கள் 11.95% , கிறித்தவர்கள் 4.39%, தமிழ்ச் சமணர்கள் 1.36.%, மற்றும் பிறர் 0.12% ஆகவுள்ளனர்.
# திண்டிவனம்

## போக்குவரத்து

திண்டிவனம் நகரை பொறுத்த வரை 24 மணி நேரமும் பேருந்து சேவைகள் உள்ளது.  
| செஞ்சி மார்க்கம் | செஞ்சி, வேலூர், திருவண்ணாமலை, ஓசூர், பெங்களூரு, ஒகேனக்கல், திருப்பத்தூர், தருமபுரி, பென்னாகரம், கிருஷ்ணகிரி செல்லும் பேருந்துகள் |  |
| --- | --- | --- |
| வந்தவாசி மார்க்கம் | வந்தவாசி, ஆரணி, வேலூர், காஞ்சிபுரம், செய்யாறு, ஆற்காடு, திருத்தணி, திருப்பதி, ஆவடி, மாதவரம் செல்லும் பேருந்துகள் |  |
| தெள்ளாறு - தேசூர் மார்க்கம் | தெள்ளாறு, தேசூர், சேத்துப்பட்டு, ஆரணி, வேலூர் செல்லும் பேருந்துகள் |  |
| மேல்மருவத்தூர் மார்க்கம் | மேல்மருவத்தூர், சென்னை, காஞ்சிபுரம், திருவள்ளூர், பொன்னேரி, மாதவரம் செல்லும் பேருந்துகள் |  |
| சூனாம்பேடு மார்க்கம் | சூனாம்பேடு, செய்யூர், கல்பாக்கம், மரக்காணம் செல்லும் பேருந்துகள் |  |
| புதுச்சேரி மார்க்கம் | புதுச்சேரி, கடலூர், சிதம்பரம், மயிலாடுதுறை, நாகப்பட்டினம், சீர்காழி, திருத்துறைப்பூண்டி, நன்னிலம், மன்னார்குடி, திருவாரூர் , வேளாங்கண்ணி செல்லும் பேருந்துகள் |  |
| விக்கிரவாண்டி மார்க்கம் | வடலூர், நெய்வேலி, கடலூர், காட்டுமன்னார்கோயில், சிதம்பரம், தஞ்சாவூர், கும்பகோணம், மயிலாடுதுறை, நாகப்பட்டினம், சீர்காழி, திருத்துறைப்பூண்டி, நன்னிலம், மன்னார்குடி, பட்டுக்கோட்டை, பேராவூரணி, காரைக்குடி, காரைக்கால், கந்தர்வக்கோட்டை, திருவாரூர் செல்லும் பேருந்துகள் |  |
| மயிலம் மார்க்கம் | மயிலம், புதுச்சேரி செல்லும் பேருந்துகள் |  |
| விழுப்புரம் மார்க்கம் | விழுப்புரம், உளுந்தூர்பேட்டை, கள்ளக்குறிச்சி, சேலம், ஆத்தூர், கோயம்புத்தூர், திருப்பூர், உதகமண்டலம், பாலக்காடு, தேனி, ஈரோடு, பவானி, நாமக்கல், கரூர், பழனி, கொடைக்கானல், பொள்ளாச்சி, மதுரை, திருச்சி, விருத்தாசலம், திட்டக்குடி, அரியலூர், ஜெயங்கொண்டம், புதுக்கோட்டை, கோவில்பட்டி, நாகர்கோவில், திருநெல்வேலி, கன்னியாகுமரி, திண்டுக்கல், விருதுநகர், சிவகாசி, தூத்துக்குடி, திருச்செந்தூர், அருப்புக்கோட்டை, பரமக்குடி, மணப்பாறை, சிவகங்கை, அறந்தாங்கி, தேவக்கோட்டை ஆகிய தென்மாவட்டங்களுக்கு செல்லும் பேருந்துகள் | } |
# திருச்செங்கோடு

**திருச்செங்கோடு** (*Tiruchengode*), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இருக்கும் ஒரு நகராட்சி ஆகும். மக்கள்தொகையில் இதுவே இம்மாவட்டத்தின் பெரிய நகரம் ஆகும். இங்குள்ள மலை செந்நிறத்தில் உள்ளதால் இவ்விடம் திருச்செங்கோடு எனப்பெயர் பெற்றது. இந்நகரம் திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும்.
# திருச்செங்கோடு

## வரலாறு

பழங்காலத்தில் இந்நகர் திருக்கொடிமாடச் சென்குன்றனூர் எனவும், திருச்செங்கோட்டாங்குடி எனவும் பெயர் பெற்றது. சம்பந்தரின் தேவாரப்பாடலிலும் அவ்வாறே கூறப்பட்டுள்ளது. இது இடைக்கால வரலாற்றில் கீழ்க்கரைப் பூந்துறைநாடு என்னும் நாட்டுப் பிரிவில் அடங்கியிருந்தது. இது கொங்கு மண்டல சதகம் பாடல் 28-ல் செங்கோடை என்று குறிப்பிடப்பட்டுள்ளது. திருவள்ளுவமாலை பாடல்களில் ஒன்றைப் பாடிய புலவர் மதுரைத் தமிழாசிரியர் செங்குன்றூர் கிழார் இந்த ஊரில் பிறந்தவர் என்று அந்தப் பாடல் குறிப்பிடுகிறது.  
இது கொங்கு நாட்டிலுள்ள ஏழு சிவ தலங்களில் ஒன்றாகும். இது கொங்கு நாட்டைச்சேர்ந்த கீழ்கரை பூந்துறை நாட்டை சார்ந்தது ஆகும். காவிரியின் மேற்குப்புறம் உள்ளது. மேல்கரை பூந்துறை நாடாகும், காவிரியின் கிழக்குப்புறம் உள்ளது கீழ்பூந்துறை நாடாகும். சிலப்பதிகாரத்தில் இந்நகர் நெடுவேல் குன்று என கூறப்பட்டுள்ளது. மலை மீதுள்ள முருகனை அருணகிரிநாதர் தன் திருப்புகழில் பாடியுள்ளார். கந்தர் அனுபூதி, கந்தர் அலங்காரம் முதலியவைகளில் இவ்விடம் குறிப்பிடப்பட்டுள்ளது. இந்நகருக்கு தெய்வத்திருமலை, நாகமலை, உரசகிரி, நாககிரி எனப் பல பெயர்களும் உள்ளது.  
திருஞானசம்பந்தர் அருளிய தேவாரப் பாடல் "வெந்தவெண் ணீறணிந்து" முதலாம் திருமுறையில் இடம் பெற்றுள்ளது. அதன் முதல் செய்யுள்:  
திருச்செங்கோடு நகரம் முந்தைய சேலம் மாவட்டத்தில் ஒரு பகுதியாக இருந்தது.  
17ஆம் நூற்றாண்டில் எழுகரைநாடு பட்டக்கரர் நல்லைய முதலியார் ஆதரவுப்பெற்று பொன்னு செல்லையா என்பவரால் செங்கோட்டுப்பள்ளு என்னும் நூல் இயற்றப்பட்டது.
# திருச்செங்கோடு

## கோயில்

செந்நிறத்தில் அமைந்த மலையின் உச்சியில் கிழக்கு நோக்கி செங்கோட்டு வேலவர் சன்னதி உள்ளது. மேற்கு நோக்கி அர்த்தநாரீஸ்வரர் எனப்படும் மாதொரு பாகர் சன்னதி அமைந்துள்ளது. மாதொரு பாகர் லிங்க வடிவில் அல்லாமல் 6 அடி முழு திருமேனியுடன் காட்சியளிக்கிறார். பாதி புடவை - பாதி வேட்டி அலங்காரத்துடன் மூலவர் (சிவன்) காட்சி தருகிறார். முழு வடிவமும் வெள்ளைப் பாசாணத்தால் ஆனது.  
இம்மலைக்கோயில் சிவனுக்குரியதாக சொல்லப்பட்டாலும் இங்கு திருமாலுக்கும் கோயில் உள்ளது.  
இம்மலை மீது ஏற 1250 படிக்கட்டுகள் கொண்ட பாதை உள்ளது. தற்போது மலை மீது ஏற சாலை வசதி செய்யப்பட்டுள்ளதால் வாகனங்கள் மூலம் இதனை அடையலாம். படிக்கட்டுகள் வழியே மலைக்குச் செல்லும் வழியில் பாறையில் செதுக்கப்பட்டுள்ள நாகர் சன்னிதி மிகவும் பிரசித்தி பெற்றது. இங்கு முதலில் அமைந்தது முருகனுக்கான கோயில் ஆகும். அதையொட்டியே இந்நகரின் பெயர் அமைந்துள்ளதை கவனிக்கலாம்.
# திருச்செங்கோடு

## அமைவிடம்

- திருச்செங்கோடு ஈரோட்டிலிருந்து கிழக்கே 18 கி.மீ. தொலைவிலும். சேலத்திலிருந்து தெற்கே 45 கி.மீ. தொலைவிலும் நாமக்கல்லிலிருந்து மேற்கே 32 கி.மீ. தொலைவிலும் அமைந்துள்ளது.
- ஈரோட்டையும் ஆத்தூரையும் இணைக்கும் மாநில நெடுஞ்சாலை 79 இதன் வழியாக செல்லுகிறது.
- திருச்செங்கோட்டையும் நாமக்கல்லையும் மாநில நெடுஞ்சாலை 94 இணைக்கிறது.
- பரமத்தியையும் சங்ககிரியையும் இணைக்கும் மாநில நெடுஞ்சாலை 86 இதன் வழியாக செல்லுகிறது.
# திருச்செங்கோடு

## தொழில்

திருச்செங்கோடு ஆழ்துளை கிணறு வெட்டும் *இரிக்* எனப்படும் வண்டிகள் நிறைந்த இடமாகும். ஆழ்துளை கிணறு வெட்டும் வண்டியை சார்ந்த தொழில்கள் இங்கு அதிகம். இங்கு விசைத்தறிக் கூடங்கள், *சைசிங்க்* ஆலைகள், நூற்பு ஆலைகள், *லாரி* கூடு கட்டும் தொழில், விவசாயம் ஆகியவை அதிகளவில் உள்ளன.
# திருச்செங்கோடு

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 80,177 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். திருச்செங்கோடு மக்களின் சராசரி கல்வியறிவு 72% ஆகும், இதில் ஆண்களின் கல்வியறிவு 79%, பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விடக் கூடியது. திருச்செங்கோடு மக்கள் தொகையில் 10% ஆறு வயதுக்குட்பட்டோர் ஆவார்கள்.
# திருச்செங்கோடு

## திருச்செங்கோடு நகர் மன்றம்

திருச்செங்கோடு நகர் மன்றம் என்பது திருச்செங்கோடு நகரை ஆளும் குடிமை அமைப்பாகும்
# திருச்செங்கோடு

## திருச்செங்கோடு நகர் மன்றம்

### நகர்மன்றத் தலைவர்களின் பட்டியல்

- வி.வி.சி.ஆர். கந்தப்ப முதலியார்
- பச்சையண்ணன் முதலியார்
- எம்.பி.ஆர். அர்த்தநாரி முதலியார்
- டி.பி. ஆறுமுக முதலியார் 3 முறை தலைவராகவும், முன்னாள் எம்.எல்.ஏ.
- டி.பி. நடேசன்
- பொன் சரஸ்வதி
- நளினி சுரேஷ்பாபு
# திருச்செங்கோடு

## திருச்செங்கோடு நகர் மன்றம்

### 2011 உள்ளாட்சி தேர்தல்

2011ல் நடந்த உள்ளாட்சி தேர்தலில் அதிமுகவின் பொன். சரஸ்வதி வெற்றி பெற்று நகரவை தலைமைப்பதவியை கைப்பற்றினார்.  
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| சரவணசுந்தரம் முதலியார் ச. | சுயேச்சை | 9269 |  |
| சரஸ்வதி. பொன் | அதிமுக | 22874 |  |
| தங்கவேலு. செ. | காங்கிரசு | 684 |  |
| நடேசன். இரா | திமுக | 11656 |  |
| நாகராஜன். சி. | பாஜக | 621 |  |
| மணி. ரா. | மதிமுக | 335 |  |
| மனோகரன். த. | தேமுதிக | 4003 |  |
| முருகன். ந. | சுயேச்சை | 397 |  |
| லோகநாதன். தி.ரா. | பாமக | 457 | } |
# திருக்கழுக்குன்றம்

**திருக்கழுக்குன்றம்** (ஆங்கிலம்: **Tirukkalukkundram**), இந்திய ஒன்றியதில் தமிழ்நாட்டில் அமைந்துள்ள செங்கல்பட்டு மாவட்டத்தின் திருக்கழுகுன்றம் வட்டம் மற்றும் திருக்கழுக்குன்றம் ஊராட்சி ஒன்றியம் ஆகியவற்றின் தலைமையிடமும், பேரூராட்சியும் ஆகும்.  
திருக்கழுக்குன்றம் பேரூராட்சிப் பகுதியில் வேதகிரிஸ்வரர் திருக்கோயில், வட்டாட்சியர் அலுவலகம், வட்டார வளர்ச்சி அலுவலகம், தீயணைப்பு நிலையம், காவல் நிலையம், மேல்நிலைப் பள்ளிகள், உயர்நிலைப்பள்ளிகள், நீதிமன்றம் ஆகியவற்றினை கொண்டுள்ள தேர்வுநிலை பேரூராட்சியாகும். திருக்கழுக்குன்றம் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.
# திருக்கழுக்குன்றம்

## அமைவிடம்

திருக்கழுக்குன்றம், மாவட்டத் தலைமையிடமான செங்கல்பட்டில் இருந்து கிழக்கில் 14 கி.மீ. தொலைவில் உள்ளது. இவ்வூர் அருகே அமைந்த தொடருந்து நிலையம் 14 கி.மீ. தொலைவில் உள்ள செங்கல்பட்டு ஆகும். இதனருகே வடக்கில் மறைமலைநகர் 25 கி.மீ. மற்றும் தெற்கில் வெம்பாக்கம் உள்ளது. இப்பேரூராட்சி சென்னையிலிருந்து 65 கிலோ மீட்டர் தூரத்திலும், செங்கல்பட்டு - மாமல்லபுரம் மாநில நெடுஞ்சாலையில் 14 கிலோ மீட்டரில் அமைந்துள்ளது.
# திருக்கழுக்குன்றம்

## பேரூராட்சியின் அமைப்பு

11.20 சகி.மீ. பரப்பும், 18 பேரூராட்சி மன்ற உறுப்பினர்களையும், 164 தெருக்களையும் கொண்ட இப்பேரூராட்சி திருப்போரூர் (சட்டமன்றத் தொகுதி) மற்றும் காஞ்சிபுரம் மக்களவைத் தொகுதிக்குட்பட்டதாகும்.
# திருக்கழுக்குன்றம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 7,419 வீடுகளும், 29,391 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 85.34% மற்றும் பாலின விகிதம் 1,000 ஆண்களுக்கு, 1018 பெண்கள் வீதம் உள்ளனர்.
# திருக்கழுக்குன்றம்

## இவற்றையும் காண்க

- திருக்கழுக்குன்றம் வேதகிரீஸ்வரர் கோயில்
# திருப்பத்தூர் (திருப்பத்தூர் மாவட்டம்)

**திருப்பத்தூர்** (*Tirupattur*), இந்தியாவின், தமிழ்நாடு மாநிலத்தில் அமைந்துள்ள திருப்பத்தூர் மாவட்டத்தில் இருக்கும் ஒரு தேர்வு நிலை நகராட்சி ஆகும். இதுவே திருப்பத்தூர் மாவட்டத்தின் தலைநகராகவும் விளங்குகிறது. இது சந்தன மாநகர் என்றும் அழைக்கப்படுகின்றது. திருப்பத்தூர் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# திருப்பத்தூர் (திருப்பத்தூர் மாவட்டம்)

## வரலாறு

திருப்பத்தூர் நிறுவப்பட்ட தேதி தெரியவில்லை. இந்தியத் தொல்லியல் ஆய்வகம் ஆனது, திருப்பத்தூரில் ஆய்வு செய்து இதுவரை, பல கல்வெட்டுகளை கண்டுபிடித்துள்ளது. ஏலகிரி மலையில் உள்ள மங்களம் கிராமத்தில் *பள்ளிக்கூடத்து இராமசாமி* என்பவருக்கு சொந்தமான இடத்தில் கி.பி. ஏழாம் நூற்றாண்டைச் சேர்ந்த கல்வெட்டுகளுடன் கூடிய நடுகல் கண்டறியப்பட்டது. அதில் திருப்பத்தூரை பகைவர்கள் முற்றுகையிட்டபோது, அதை எதிர்த்து ஏலகிரி மலையில் உள்ள தாயலூரைச் சேர்ந்த *மழப்பையன்* என்ற வீரன் போரிட்டு மாண்டான் என்ற செய்தியை நடுகல் கல்வெட்டு தெரிவிக்கிறது.எனவே 1,300 ஆண்டுகளுக்கு முன்பே திருப்பத்தூர் என்று வழங்கப்பட்ட பெயர் இன்றும் தொடர்வதாக *க. மோகன் காந்தி* குறிப்பிடுகிறார். சோழர்கள், விஜயநகரப் பேரரசு, போசளப் பேரரசு போன்ற பல்வேறு ஆட்சியாளர்களின் ஆட்சிக் காலத்தில் இந்நகரம் உதாரணமாக, பின்வரும் பெயர்களால் குறிப்பிடப்பட்டுள்ளது:
- ஸ்ரீ மாதவ சதுர்வேதி மங்கலம்,
- வீர நாராயண சதுர்வேதி மங்கலம்,
- திருப்பேரூர் மற்றும்
- பிரம்மபுரம் (பிரம்மீஸ்வரம்).
தற்போதைய பெயரான "திருப்பத்தூர்'" ஆனது "திருப்பேரூர்" என்பதிலிருந்து பெறப்பட்டிருக்கலாம். சுமார் 800 ஆண்டுகளுக்கு முன்பு, நகரத்தின் கிழக்குப் பகுதியில் ஒரு கோட்டை இருந்தது. அதன் நுழைவு, கோட்டாய் தர்வாஜா, ஸ்ரீ வீர ஆஞ்சநேயர் கோயிலுக்கு அருகில் இருந்திருக்கலாம், ஏனெனில், தமிழில் "கோட்டாய்" என்ற வார்த்தையின் அர்த்தம் "கோட்டை" என்றும், இந்தி / உருது மொழியில் "தர்வாஜா" என்ற வார்த்தைக்கு, "கேட்" அல்லது "கதவு" என்றும் பொருளாகும். இப்பகுதி இன்னும் "கோட்டாய்" (கோட்டை) என்று அழைக்கப்படுகிறது.  
ஆகத்து 15, 2019 அன்று, வேலூர் மாவட்டத்திலிருந்து, திருப்பத்தூர் ஒரு புதிய மாவட்டமாக உருவானது. திருப்பத்தூர் நகரம் அதன் தலைமையகமாக அமைந்தது. திருப்பத்தூர் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# திருப்பத்தூர் (திருப்பத்தூர் மாவட்டம்)

## அமைவிடம்

திருப்பத்தூரிலிருந்து, சேலம் 118 கி.மீ., வேலூர் 90 கி.மீ., கிருஷ்ணகிரி 40 கி.மீ., ஒசூர் 85 கி.மீ., திருவண்ணாமலை 85 கி.மீ., பெங்களூரு 136 கி.மீ., தருமபுரி 60 கி.மீ. மற்றும் சென்னை 224 கி.மீ. தொலைவிலும் அமைந்துள்ளன.
# திருப்பத்தூர் (திருப்பத்தூர் மாவட்டம்)

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, நகராட்சி மன்ற உறுப்பினர்களையும், 4,419 குடும்பங்களையும் கொண்ட இந்நகரத்தின் மக்கள்தொகை 19,487 ஆகும். இந்நகரத்தின் எழுத்தறிவு 82.2% மற்றும் பாலின விகிதம் 1000 ஆண்களுக்கு 992 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2321 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 1,011 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 3,822 மற்றும் 116 ஆகவுள்ளனர்.  
2011 ஆம் ஆண்டு மதவாரியான கணக்கெடுப்பின்படி, திருப்பத்தூரில் இந்துக்கள் 81.93%, முஸ்லிம்கள் 16.39%, கிறிஸ்தவர்கள் 1.52%, சீக்கியர்கள் 0.01%, பௌத்தர்கள் 0.01%, சைனர்கள் 0.47%, 0.26% பிற மதங்களைப் பின்பற்றுபவர்கள் உள்ளனர்.
# திருப்பத்தூர் (திருப்பத்தூர் மாவட்டம்)

## போக்குவரத்து

### சாலைப்போக்குவரத்து

இந்த ஊருக்கு 85% போக்குவரத்து வசதிகளை தமிழ்நாடு அரசுப் போக்குவரத்துக் கழகம் வழங்குகிறது. திருப்பத்தூர் நகரமானது, இந்தியாவின் முக்கிய நகரங்களுடன் சாலை மற்றும் இரயில் மூலம் நன்கு இணைக்கப்பட்டுள்ளது. சென்னை முதல் கிருஷ்ணகிரி (வழியாக) நாட்டறம்பள்ளி வரை தேசிய நெடுஞ்சாலை 46 (என்.எச். 46) நகரத்தின் புறநகர்ப் பகுதி வழியாகச் செல்கிறது. இந்நகரமானது, சென்னை (224 கி.மீ.), பெங்களூரு (136 கி.மீ.), சேலம் (118 கி.மீ.), வேலூர் (90 கி.மீ.), ஆகிய நகரங்களை வெவ்வேறு திசைகளில் பிரிக்கிறது. பெங்களூர் நகரிலிருந்து கிருஷ்ணகிரி வழியாக, பெரும்பாலான பேருந்துகள் இந்நகரத்தை வந்தடைகின்றன. இங்கிருந்து சென்னை, வேலூர், அரூர், சேலம், பெங்களூர், திருவண்ணாமலை மற்றும் விழுப்புரம் ஆகிய நகரங்களுக்கு அடிக்கடி பேருந்துகள் இயக்கப்படுகின்றன.
# திருப்பத்தூர் (திருப்பத்தூர் மாவட்டம்)

## போக்குவரத்து

### இருப்புப்பாதை போக்குவரத்து

திருப்பத்தூர் தொடருந்து நிலையம், தென்னக இரயில்வேயின் நிர்வாகக் கட்டுப்பாட்டில் உள்ளது. இது, பேருந்து நிலையத்திலிருந்து 2 கி.மீ. தொலைவில் உள்ளது. இங்கிருந்து வடக்கு பகுதியில் சென்றால் ஜோலார்பேட்டை சந்திப்பு 8 கி.மீ. தொலைவில் மற்றும் தென்மேற்கு பகுதியில் சென்றால் மொரப்பூர் தொடருந்து நிலையமும், இதற்கு அடுத்துள்ள தொடருந்து நிலையங்கள் ஆகும். ஜோலார்பேட்டை தொடருந்து சந்திப்பு இதற்கு அருகாமையில் இருப்பதால் சில விரைவு தொடருந்து மட்டுமே இங்கு நிறுத்தப்படுகின்றன.
# திருப்பத்தூர் (திருப்பத்தூர் மாவட்டம்)

## போக்குவரத்து

### அருகிலுள்ள விமான நிலையங்கள்

சேலம் (105 கி.மீ.) மற்றும் வேலூர் வானூர்தி பயிற்சி நிலையம் (85 கி.மீ.); அருகிலுள்ள சர்வதேச விமான நிலையங்கள் பெங்களூரு (135 கி.மீ.) மற்றும் சென்னை (225 கி.மீ.) ஆகிய விமான நிலையங்களாகும்.
# திருப்பத்தூர் (திருப்பத்தூர் மாவட்டம்)

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | அ. நல்லதம்பி |  |
| மக்களவை உறுப்பினர் | அண்ணாத்துரை | } |
திருப்பத்தூர் நகராட்சியானது திருப்பத்தூர் சட்டமன்றத் தொகுதிக்கும் மற்றும் திருவண்ணாமலை மக்களவைத் தொகுதிக்கு உட்பட்டதாகும்..  
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தை (திமுக) சேர்ந்த அண்ணாத்துரை வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த அ. நல்லதம்பி வென்றார்.
# திருப்பத்தூர் (திருப்பத்தூர் மாவட்டம்)

## சுற்றுலாத் தலங்கள்

- ஏலகிரி மலை
# திரிசூலம் (சென்னை)

**திரிசூலம்** (ஆங்கிலம்:Tirusulam) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# திரிசூலம் (சென்னை)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 5997 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். திரிசூலம் மக்களின் சராசரி கல்வியறிவு 60% ஆகும், இதில் ஆண்களின் கல்வியறிவு 68%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியது. திரிசூலம் மக்கள் தொகையில் 14% ஆறு வயதுக்குட்பட்டோர் ஆவர்.
# திரிசூலம் (சென்னை)

## தாம்பரம் மாநகராட்சியுடன் இணைத்தல்

3 நவம்பர் 2021 அன்று திரிசூலம் ஊராட்சியை தாம்பரம் மாநகராட்சியுடன் இணைக்கப்பட்டது.
# திருத்தணி

**திருத்தணி** இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் திருத்தணி வட்டத்தில் இருக்கும் ஒரு நகராட்சி ஆகும். இங்குள்ள முருகன் கோயில், ஆறுபடை வீடுகளுள் ஒன்று. திருத்தணி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. திருத்தணி அரக்கோணம் மக்களவைத் தொகுதிக்கு உட்பட்டதாகும்.
# திருத்தணி

## அமைவிடம்

சென்னை - திருப்பதி செல்லும் நெடுஞ்சாலையில் அமைந்த திருத்தணி, சென்னைக்கு மேற்கே 88 கி.மீ. தொலைவில் உள்ளது. திருத்தணி நகராட்சிக்கு கிழக்கில் அரக்கோணம் ஊராட்சி ஒன்றியம் உள்ளது. இதனருகே அமைந்த கிராமங்கள் பட்டாபிராமபுரம், வேளஞ்சேரி, கார்த்திகேயபுரம் மற்றும் அகூர் ஆகும். இதனருகே உள்ள நகரங்கள் அரக்கோணம், நகரி, சோளிங்கர் ஆகும்.
# திருத்தணி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி 21 வார்டுகள் கொண்ட திருத்தணி நகராட்சி 11,122 வீடுகளும், 44,781 மக்கள்தொகையும், கொண்டது. மேலும் இந்நகரத்தின் எழுத்தறிவு 84.06% மற்றும் பாலின விகிதம் ஆயிரம் ஆண்களுக்கு, 1003 பெண்கள் வீதம் உள்ளனர். திருத்தணி நகரம், திருத்தணி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
# திருத்தணி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 76&nbsp;மீட்டர் (249&nbsp;அடி) உயரத்தில் இருக்கின்றது.
# திருத்தணி

## போக்குவரத்து

திருத்தணி நகரில் பேருந்து சேவைகளின் மூலம் பேருந்துகள் இயக்கப்படுகின்றன. குறிப்பாக சென்னை, அரக்கோணம், திருவள்ளூர், திருவண்ணாமலை, ஆரணி, காஞ்சிபுரம், செங்கல்பட்டு, வேலூர், வந்தவாசி, திருப்பதி, பெங்களூரு, புதுச்சேரி, மதுரை, திண்டிவனம், விழுப்புரம் ஆகிய நகரங்களுக்கு பேருந்து வசதிகள் உள்ளது.
# திருவேற்காடு

**திருவேற்காடு** (*Tiruverkadu*) என்பது இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின், பூந்தமல்லி வட்டத்தில் இருக்கும் ஒரு சிறப்பு நிலை நகராட்சி ஆகும். இது வடமேற்கு சென்னையின் ஒரு முக்கியமான புறநகர் மற்றும் வளர்ந்துவரும் குடியிருப்புப் பகுதியாகும். இந்த நகராட்சியானது 2024 ஆம் ஆண்டு ஆவடி மாநகராட்சியுடன் இணைக்கப்பட்டது.
# திருவேற்காடு

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 19 நகராட்சி மன்ற உறுப்பினர்களையும், 15,863 குடும்பங்களையும் கொண்ட இந்நகரத்தின் மக்கள்தொகை 62,824 ஆகும். இந்நகரத்தின் எழுத்தறிவு 84% மற்றும் பாலின விகிதம் 1000 ஆண்களுக்கு 977 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7189 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 988 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 14,360 மற்றும் 235 ஆகவுள்ளனர். மக்கள்தொகையில் இந்துக்கள் 95.95%, இசுலாமியர்கள் 1.4%, கிறித்தவர்கள் 5.13% , தமிழ்ச் சமணர்கள் .04%, மற்றும் பிறர் 0.47% ஆகவுள்ளனர்.
# திருவேற்காடு

## திருத்தலங்கள்

தேவாரப்பாடல் பெற்ற திருவேற்காடு வேதபுரீஸ்வரர் கோயில் மற்றும் திருவேற்காடு கருமாரி அம்மன் கோயில் ஆகியவை திருவேற்காட்டில் அமைந்துள்ளன.
# திருவொற்றியூர்

**திருவொற்றியூர்** (ஆங்கிலம்:Tiruvottiyur) இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டம், திருவொற்றியூர் வட்டத்தின் நிர்வாகத் தலைமையிடமும், பெருநகர சென்னை மாநகராட்சியின் பகுதியும் ஆகும். தேவாரப் பாடல்கள் பாடப் பெற்ற பழைமையான திருவொற்றியூர் ஆதிபுரீசுவரர் கோயில் இங்கமைந்துள்ளது.
# திருவொற்றியூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 0&nbsp;மீட்டர் (0&nbsp;அடி) உயரத்தில் இருக்கின்றது.
# திருவொற்றியூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இந்நகரத்தின் மக்கள்தொகை 2,49,446 பேர் ஆவர். அதில் 1,25,300 ஆண்களும், 1,24,146 பெண்களும் உள்ளடங்குவர். இந்நகரத்தின் எழுத்தறிவு வீதம் 88.6% ஆகும்; பாலின விகிதம் 1000 ஆண்களுக்கு, 991 பெண்கள் வீதம் அமைகிறது. 6 வயதிற்குட்பட்ட குழந்தைகளின் எண்ணிக்கை 26,903 பேர் ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 952 பெண் குழந்தைகள் வீதமாக அமைகிறது. பட்டியல் சமூகத்தினரும், பட்டியல் பழங்குடியினரும் முறையே 35,332 மற்றும் 502 ஆகவுள்ளனர். மக்கள்தொகையில் இந்துக்கள் 83.7%, இசுலாமியர்கள் 6.93% , கிறித்தவர்கள் 8.56% சமணர்கள் 0.15% பிறர் 0.66% ஆகவுள்ளனர்.
# திருவொற்றியூர்

## போக்குவரத்து

### பேருந்து

திருவொற்றியூரில் மாநகரப் போக்குவரத்துக் கழகப் பேருந்து (மா.போ.க.) முனையம் உள்ளது. மா.போ.க. பேருந்துகள் திருவொற்றியூரில் இருந்து சென்னையின் பல்வேறு பகுதிகளுக்கு இயக்கப்படுகின்றன. இது தவிர மாநில விரைவுப் போக்குவரத்துக் கழகப் பேருந்துகள் சில, இங்கிருந்து வெளியூர்களுக்கு இயக்கப்படுகின்றன.
# திருவொற்றியூர்

## போக்குவரத்து

### தொடர்வண்டி

சென்னை சென்ட்ரல் - கும்மிடிப்பூண்டி தொடர்வண்டித்தடம் திருவொற்றியூர் வழியாகச் செல்கிறது. திருவொற்றியூர் தொடருந்து நிலையம் மற்றும் விம்கோ தொடருந்து நிலையம் திருவொற்றியூரில் அமைந்துள்ளன. சென்னை மெட்ரோ தொடர்வண்டி சேவையும் உள்ளது. சென்னை சென்ட்ரலில் இருந்து விம்கோ நகர் செல்லும் மெட்ரோ தொடர்வண்டியில் திருவொற்றியூர் தேரடி இரயில் நிலையத்தில் இறங்கினால் அங்கிருந்து 500 மீட்டர் தொலைவில் கோவில் உள்ளது.
# திருவொற்றியூர்

## இவ்வூரின் சிறப்பு

### கோயில்கள்

- ஆதிபுரீஸ்வரர் திருக்கோயில் தேவாரத் திருத்தலம்
- பட்டினத்தார் சமாதி
# திருவொற்றியூர்

## மேலும் விபரம்

திருவொற்றியூர், தொழிற்சாலைகள் மிகுந்த பகுதியாகும். வங்காள விரிகுடா கரையில் அமைந்துள்ள இப்பகுதியின் அருகில் மணலி பெட்ரோல் சுத்திகரிப்பு ஆலை, எண்ணூர் அனல்மின் நிலையம், கே.சி.பி. தொழிற்சாலை போன்ற தொழிற்சாலைகளும் மற்ற சிறு மற்றும் பெரும் தொழிற்சாலைகளும் திருவொற்றியூரைச் சுற்றி அமைந்துள்ளன. இங்கு மனைகள் குறைவான விலையில் கிடைத்ததால், இங்கு மக்கள் தொகை பெருகத் தொடங்கியது. சென்னையின் கூவம் ஆறு திருவொற்றியூரின் மேற்குப் பகுதியில் பாய்கிறது.
# திட்டக்குடி

**திட்டக்குடி** (ஆங்கிலம்:**Tittakudi**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள திட்டக்குடி வட்டத்தின் தலைமையிடமும், நகராட்சியும் ஆகும். திட்டக்குடி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.
# திட்டக்குடி

## 2021-இல் நகராட்சியாக தரம் உயர்த்துதல்

16 அக்டோபர் 2021 அன்று திட்டக்குடி பேரூராட்சியை நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# திட்டக்குடி

## அமைவிடம்

கடலூர் - திருச்சி நெடுஞ்சாலையில் அமைந்த திட்டக்குடி நகராட்சி, கடலூரிலிருந்து 92 கிமி தொலைவில் உள்ளது. இதனருகே உள்ள தொடருந்து நிலையம், 17 கி.மீ. தொலைவில் உள்ள பெண்ணாடம் ஆகும். இதன் கிழக்கில் விருத்தாச்சலம் 33 கி.மீ. தொலைவில் உள்ளது. மங்களூர் ஊராட்சி ஒன்றியம் 24 கிலோ மீட்டர் தெலைவில் உள்ளது.
# திட்டக்குடி

## நகராட்சியின் அமைப்பு

14.75 சகி.மீ. பரப்பும், 18 பேரூராட்சி மன்ற உறுப்பினரகளையும், 63 தெருக்களையும் கொண்ட இப்பேரூராட்சி அருகில் உள்ள சில கிராமங்களை இணைத்து நகராட்சியாக தரம் உயர்த்தப்பட்டது திட்டக்குடி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
# திட்டக்குடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,552 வீடுகளும், 22,894 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 78.3% மற்றும் பாலின விகிதம் 1,000 ஆண்களுக்கு, 982 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 937 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் 6,302 முறையே மற்றும் 4 ஆகவுள்ளனர்.
# புகழூர் (காகித ஆலை)

**டிஎன்பிஎல். புகழூர் ** (ஆங்கிலம்:TNPL Pugalur), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், புகழூர் வட்டத்தில் இருக்கும் ஒரு நகராட்சி ஆகும். இந்த ஊரின் பெயரை இக்காலத்தில் புகழூர் என எழுதி வருகின்றனர். இங்கு தமிழ்நாடு அரசின் காகித ஆலை உள்ளது. இங்குள்ள புன்செய் புகழூரை அடுத்துச் சர்க்கரை ஆலை ஒன்றும் உள்ளது.
# புகழூர் (காகித ஆலை)

## அமைவிடம்

டிஎன்பிஎல் புகழூர் நகராட்சி கரூரிலிருந்து 20 கி.மீ. தொலைவில் உள்ளது. இங்கு புகழூர் தொடருந்து நிலையம் உள்ளது.
# புகழூர் (காகித ஆலை)

## நகராட்சியின் அமைப்பு

8.1 ச.கி.மீ. பரப்பும், 23 வார்டுகளும், 63 தெருக்களும் கொண்ட நகராட்சி அரவக்குறிச்சி (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# புகழூர் (காகித ஆலை)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி நகராட்சி 1,628 வீடுகளும், 5,556 மக்கள்தொகையும் கொண்டது.
# புகழூர் (காகித ஆலை)

## தமிழி எழுத்துக் கல்வெட்டு

:சங்ககாலச் சேர மன்னர்களின் தமிழி எழுத்துக் கல்வெட்டு இவ்வூர் ஆறுநாட்டான் மலைக்குகையில் சமண முனிவர்கள் வாழ்ந்த செய்தியைக் குறிப்பிடுகின்றன.
# உடன்குடி

**உடன்குடி** (ஆங்கிலம்:**Udangudi**), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு தேர்வு நிலை பேரூராட்சி ஆகும். பனைத்தொழில் சிறந்து விளங்கும் உடன்குடி, கருப்பட்டி மற்றும் வெற்றிலைக்கு சிறப்பு வாய்ந்தது. உடன்குடிக்கு அருகில் குலசேகரபட்டினம் முத்தாரம்மன் கோவில் மற்றும் ஐந்துவீட்டு சுவாமி கோவில் உள்ளது.
# உடன்குடி

## அமைவிடம்

உடன்குடிக்கு அருகில் அமைந்த ஊர்கள்;கிழக்கே குலசேகரபட்டினம் 5 கி.மீ., மேற்கே சாத்தான்குளம் 14 கி.மீ., வடக்கே திருச்செந்தூர் 15 கி.மீ., தெற்கே உவரி 24 கி.மீ..,
# உடன்குடி

## பேரூராட்சியின் அமைப்பு

10.8 ச.கி.மீ. பரப்பும், 18 வார்டுகளும், 119 தெருக்களும் கொண்ட இப்பேரூராட்சி திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
# உடன்குடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி 4,673 வீடுகள் கொண்ட இப்பேரூராட்சியின் மக்கள்தொகை 19,738 ஆகும்
# உடன்குடி

## பெயர்க்காரணம்

உடன்குடி என்ற சொல் இரண்டு தமிழ் வார்த்தைகளில் இருந்து உருவானது.'உடை'என்பது இந்த ஊரைச் சுற்றி உடை மரங்கள் இருந்தன. 'குடி' என்பது கிராமம் அல்லது மக்கள் கூட்டம்.இந்த இரண்டு வார்த்தைகளும் சேர்ந்து 'உடன்குடி' என்றானது. இங்கு இந்து,முஸ்லிம்,கிருத்துவ மக்கள் சம எண்ணிக்கையிலும் ஒற்றுமையுடனும் வாழ்வதால் இந்தப் பெயர் வந்தது என்று சிலர் கூறுகின்றனர்
# உடன்குடி

## சிறப்புகள்

தமிழ்நாட்டில் தயாரிக்கப்படும் கருப்பட்டிகளில் உடன்குடி பகுதிக் கருப்பட்டி சுத்தம் மற்றும் சுவைக்குச் சிறப்புப் பெயர் பெற்றதாகும்.
# உடையார்பாளையம்

**உடையார்பாளையம்** (ஆங்கிலம்:Udayarpalayam) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டம், உடையார்பாளையம் வட்டம் ஜெயங்கொண்டம் அருகே உள்ள பேரூராட்சி ஆகும். உடையார்பாளையம் நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.  
உடையார்பாளையம் நகரில் புகழ்மிக்க கோவில்கள் பல உள்ளன. அவற்றுள் பயறணீநாத சுவாமி திருக்கோவில் சிறப்பு வாய்ந்தது. இக்கோவில் பல 1,000 ஆண்டுகள் பழமை வாய்ந்தது. இங்குள்ள உடையார்பாளையம் அரண்மனை மிகவும் தொன்மை வாய்ந்தது.
# உடையார்பாளையம்

## அமைவிடம்

திருச்சி - சிதம்பரம் சாலையில், அரியலூருக்கு வடகிழக்கே 38 கி.மீ. தொலைவில் அமைந்த உடையார்பாளையம் பேரூராட்சிக்கு அருகே அமைந்த ஊர்கள், ஜெயங்கொண்டம் 8 கி.மீ.; கும்பகோணம் 30 கி.மீ. விருத்தாச்சலம் 40 கி.மீ. தொலைவில் உள்ளது.
# உடையார்பாளையம்

## பேரூராட்சியின் அமைப்பு

12 சகி.மீ. பரப்பும், 15 வார்டுகளும், 48 தெருக்களும் கொண்ட இப்பேரூராட்சி ஜெயங்கொண்டம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
# உடையார்பாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3155 வீடுகளும், 12,688 மக்கள்தொகையும் கொண்டது.
# உடையார்பாளையம்

## பெயர்க்காரணம்

தமிழ்நாட்டில் உள்ள பழைய ஜமீன்களுள் உடையார்பாளையம் ஒன்று. வீரத்திற்கும் தியாகத்திற்கும் கல்விக்கும் பெயர் பெற்ற பல ஜமீன்தார்கள் இதனைச் சிறப்புடன் ஆண்டிருக்கிறார்கள். இது 'காலாட்கள் தோழ உடையார்கள்' தங்கள் படைகளுடன் 350க்கும் மேற்பட்ட கிராமங்களை ஆட்சி செய்த சமஸ்தானத்தின் தலைநகரம் என்பதால் இந்நகருக்கு 'உடையார்பாளையம்' என்னும் பெயருண்டானது.